Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 473

(115)—(118) bekezdésben jellemzett hatékonysági elemekre utal. Ezeknek a hatékonysági elemeknek bizonyíthatóknak kell lenniük és összességükben pozitív hatással kell járniuk. A jogosulatlan elõnyhöz jutók kiküszöbölésére utaló spekulatív állítások vagy költségmegtakarításokra vonatkozó általános kijelentések nem fogadhatók el. A piaci hatalom puszta gyakorlásából vagy versenyellenes magatartásból fakadó költségmegtakarítások sem fogadhatók el. Másodsorban a gazdasági elõnyöket nem csak a megállapodás feleinek kell élvezniük, hanem a fogyasztónak is. A fogyasztók elõnyökbõl történõ részesedése általában az érintett piacon tapasztalható verseny intenzitásától függ. A verseny nyomása általában biztosítja azt, hogy a költségmegtakarítások alacsonyabb árak formájában adódnak tovább, vagy a vállalatokat arra ösztönzik, hogy azok a lehetõ leggyorsabban új termékeket dobjanak a piacra. Éppen ezért, ha fenntartható a piacon a megfelelõ verseny, ami hatékonyan korlátozza a megállapodást kötõ feleket, akkor a versenyfolyamatok általában biztosítják azt, hogy a fogyasztók méltányos részt kapjanak a gazdasági elõnyökbõl. A harmadik szempont abban játszik szerepet, hogy a legkevésbé versenyellenes korlátozást válasszák a meghatározott pozitív hatások elérésére.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes